

Canllawiau i Hyfforddwyr 'Barod i Rentu': Arwyddo Cytundebau

Fersiwn Lloegr a Chymru

Amcan a Deilliannau'r Gweithdy

Mae Barod i Rentu'n rhaglen hyfforddi sydd wedi'i chreu i roi gwybodaeth a hyder angenrheidiol i fyfyrwyr sy'n mynd ati i gael hyd i dŷ o ansawdd ac i fynnu eu hawliau fel rhentwyr. Erbyn diwedd y gweithdy hwn, dylai myfyrwyr fod yn deall beth mae'n ei olygu i arwyddo cytundeb a sut i sicrhau bod eu hawliau'n cael eu hamddiffyn ynddo.

Hyd y Gweithdy

Bwriedir i'r gweithdy hwn gymryd tua 50 munud.

Yr hyn fydd ei angen arnoch

Gellir lawrlwytho holl adnoddau'r gweithdy i'w hargraffu o wefan Barod i Rentu. Mae pecyn adnoddau ar gyfer hyfforddwyr yn Lloegr, Cymru a Gogledd Iwerddon, yn ogystal â phecyn i hyfforddwyr yn yr Alban. Sicrhewch eich bod yn lawrlwytho'r adnoddau priodol ar gyfer y canllawiau hyn (fersiwn Lloegr, Cymru a Gogledd Iwerddon).

* Sleidiau PowerPoint
* **Ar gyfer Gweithgaredd Helfa Cytundebau:** Samplau o gytundebau (dau gopi ar gyfer pob grŵp), setiau o Daflenni Cyfarwyddiadau ar gyfer yr Helfa Gytundebau, wedi'u torri'n dri chwestiwn ar wahân (un set ar gyfer pob grŵp)
* Ffilm: Arwyddo cytundeb

Hefyd bydd angen i chi ddarparu'r canlynol:

* Pennau ysgrifennu
* Taflunydd a chyfrifiadur sydd â sain
* Gwobr ar gyfer y gêm gytundebau (dewisol)

Cyfranogwyr

Mae'r gweithdy hwn wedi'i gynllunio ar gyfer 6-40 o gyfranogwyr. Serch hynny, gellir addasu'r gweithgareddau ar gyfer nifer llai neu fwy o gyfranogwyr. Gweler Hintiau i Hyfforddwyr ar wefan Barod i Rentu am awgrymiadau.

Trefn yr ystafell

Dylai'r ystafell gael ei gosod yn anffurfiol, yn ddelfrydol gyda chadeiriau mewn cylch. Ar gyfer y gweithgaredd Rasio i Rentu, bydd angen i chi osod byrddau gyda chlystyrau o gadeiriau o gwmpas yr ystafell.

Deall y Canllawiau hyn

*Mae awgrymiadau o ran yr hyn i'w ddweud mewn llythrennau italig*

**[Mae cyfleoedd i ychwanegu gwybodaeth leol a manylion yr hyn mae eich Undeb Myfyrwyr yn ei gynnig mewn cromfachau sgwâr]**

**“Dangosir cyfeiriadau at ddogfennau eraill fel hyn“**

Trosolwg o gynnwys y gweithdy

|  |  |  |
| --- | --- | --- |
| **Adran** | **Cynnwys** | **Amcan** |
| **Rhagarweiniad** | Gweithgaredd: Llinell Sbectrwm | * Canfod lefelau hyder ymhlith y cyfranogwyr
* Gosod cywair yr hyfforddiant ac annog pobl i gyfranogi
 |
| Rhagarweiniad i gynnwys y cwrs | * Amlygu pa mor gyffredin yw'r anawsterau mae myfyrwyr sy'n rhentu yn eu hwynebu, yn ogystal â phwysigrwydd gwybod beth yw eich hawliau
* Gosod disgwyliadau'r hyfforddiant
 |
| **Arwyddo Cytundebau** | Rhagarweiniad i arwyddo cytundebau | * Cynyddu dealltwriaeth o'r hyn mae'n ei olygu i arwyddo cytundeb, i arwyddo cytundeb ar y cyd, a bod â gwarantwr
 |
| Ffilm: Arwyddo cytundeb | * Cynyddu dealltwriaeth o beth ddylai fod mewn cytundeb, a beth ddylid ei hepgor
 |
| Gweithgaredd: Eu Cyfrifoldeb Nhw neu Fi? | * Cynyddu dealltwriaeth o hawliau cyfreithiol a chyfrifoldebau tenantiaid a landlordiaid
 |
| Gweithgaredd: Helfa Cytundebau | * Datblygu sgiliau mewn canfod cymalau annheg
* Datblygu hyder i herio'r hyn sydd mewn cytundebau
 |
| **Crynodeb** | Llinell sbectrwm | * Galluogi myfyrwyr i adlewyrchu ar yr hyn maent wedi ei ddysgu
 |
| Dod â'r gweithdy i ben ac atgyfeirio | * Cyfeirio myfyrwyr at adnoddau pellach
* Annog myfyrwyr i gwblhau gwerthusiad ar-lein
* Annog myfyrwyr i ymuno â gweithdai eraill Barod i Rentu ac i gymryd rhan mewn ymgyrchoedd cyd-drefnu
 |

|  |  |  |
| --- | --- | --- |
| **Amser** | **Gweithgareddau** | **Yr hyn fydd ei angen arnoch** |
| **Rhagarweiniad** |
| 10 munud | **Cyflwyno amcanion y cwrs:***Nod y cwrs hwn yw eich darparu â'r wybodaeth angenrheidiol i arwyddo cytundebau â hyder. Byddwn ni'n dechrau gyda gweithgaredd cyflym i roi syniad i ni o brofiadau pawb yn yr ystafell.***Gweithgaredd: Llinell sbectrwm*** Gofynnwch i'r cyfranogwyr sefyll ar linell anweladwy yn ôl pa mor hyderus maen nhw'n teimlo o ran mynnu eu hawliau fel rhentwyr, gydag un pen y llinell yn hyderus iawn a'r llall yn golygu ddim yn hyderus o gwbl.
* Gofynnwch i ambell gyfranogwr ar ben gwahanol y sbectrwm i esbonio pam maen nhw'n sefyll ble maen nhw.
* Diolchwch iddynt am rannu, a gofynnwch iddynt eistedd

**Rhagarweiniad i gynnwys y cwrs:** *Mae UCM wedi cynllunio'r rhaglen hyfforddi hon yn sgil darn diweddar o ymchwil a gynhaliwyd ganddynt, a ganfu fod llai na hanner y myfyrwyr a holwyd sy'n rhentu'n teimlo eu bod yn gwybod beth yw eu hawliau fel tenantiaid, a bod dwy ran o dair ohonynt yn teimlo nad oedd ganddynt ddigon o gymorth wrth rentu.* *Mae hyn yn golygu nad oes gan fyfyrwyr y sgiliau angenrheidiol i osgoi landlordiaid ac asiantau gosod eiddo anghyfrifol, na'r hyder i fynd i'r afael â phroblemau pan fyddant yn codi.* *Roedd chwarter y myfyrwyr a holwyd yn anfodlon neu'n anfodlon iawn â'r ffordd y cafodd eu cartref ei reoli, a nododd llawer iddynt gael problemau wrth geisio hawlio eu blaendal yn ôl. Er bod 76% o'r rheiny a gafodd arian wedi ei ddal yn ôl o'u blaendal yn meddwl fod hynny'n annheg, dim ond 16% a lwyddodd i herio'r taliadau hyn.**Nod y rhaglen hyfforddi hon yw eich helpu i gael profiad da wrth rentu tŷ. Yn y gweithdy hwn, byddwn yn canolbwyntio ar beth mae arwyddo cytundeb yn ei olygu, a sut i sicrhau ei fod yn cynnwys yr hyn y dylai.* *Ni fydd y gweithdy hwn yn trafod yr holl faterion a all godi wrth i chi arwyddo cytundeb mewn unrhyw fanylder, ond bydd yn rhoi gwybodaeth bwysig a sgiliau i chi, yn ogystal â'ch cyfeirio at fudiadau ac adnoddau a all ddarparu cyngor pellach.**Bydd yn canolbwyntio ar hawliau pobl sy'n rhentu dan Denantiaeth Fyrddaliol Sicr yn Lloegr ac yng Nghymru (neu gytundeb safonol yng Ngogledd Iwerddon) sef y math mwyaf cyffredin o denantiaeth yn y sector rhentu preifat. Defnyddiwch* ***"Wirydd Tenantiaeth" ar-lein Shelter*** *os nad ydych chi'n siŵr beth sy'n cael ei gynnig i chi. Os ydych chi'n byw gyda'ch landlord neu'n rhentu o'r brifysgol, mae'n debygol y bydd gennych chi fath gwahanol o gytundeb a hawliau gwahanol, felly ceisiwch gyngor gan Ganolfan Gynghori Undeb y Myfyrwyr neu eich gwasanaeth cynghori lleol os ydych chi yn y sefyllfa hon.* | Sleid: Barod i RentuSleid: Sefyllfa rhentu myfyrwyr yn y DUSleid: Nodau ac amcanion y gweithdySleid: Canolbwynt y gweithdy |
|  | **Arwyddo Cytundebau** |  |
| 5 munud | **Rhagarweiniad i arwyddo cytundebau***Ar ôl y gweithdy cyntaf ar chwilio am dŷ, rydyn ni nawr yn mynd i symud ymlaen at y cam nesaf - unwaith y byddwch chi wedi cael hyd i'r eiddo rydych chi eisiau ei rentu, bydd angen i chi arwyddo cytundeb.* **Esboniwch y sleid nesaf:*** *Yn y gweithdy hwn, byddwn yn canolbwyntio ar Denantiaeth Fyrddaliol Sicr (TFS), sy'n gyffredin iawn - mynnwch gyngor os ydych chi'n arwyddo math arall o gytundeb!*
* *Y peth allweddol i'w gofio ynglŷn â chytundebau tenantiaeth yw eu bod yn ddogfennau ag iddynt orfodaeth gyfreithiol, sy'n golygu bod angen i chi gadw at yr hyn sydd ynddynt unwaith y byddwch wedi eu harwyddo, gan gynnwys talu'r rhent, hyd yn oed os nad ydych chi byth yn symud i mewn!*
* *Serch hynny, unwaith y byddwch chi wedi arwyddo TFS, ni all eich landlord eich taflu chi allan heb orchymyn llys, felly mae cytundebau'n eich amddiffyn chi yn ogystal â'r landlord.*

**Esboniwch y sleid nesaf:*** *Mae cyd-gytundebau'n golygu eich bod chi i gyd yn gyfrifol am dalu'r rhent ac unrhyw gostau eraill, yn ogystal â bod yn gyfrifol fel unigolion. Golyga hyn pe bai un o'r lleill yn gadael ei gwrs ac yn rhoi'r gorau i dalu rhent, y gallai'r landlord fynnu bod y gweddill ohonoch yn talu'r rhent sy'n ddyledus. Felly gwnewch yn sicr eich bod yn hyderus na fydd arwyddo cytundeb ar y cyd yn peri problemau yn nes ymlaen*
* *Os ydych chi'n bryderus ynglŷn â hyn, efallai y byddwch am geisio cyd-drafod i gael cytundebau unigol*

**Gofynnwch i'r holl grŵp:***Beth yw anfanteision posib arwyddo cytundebau unigol?***Esboniwch y sleid nesaf:***Mae'r tabl hwn yn dangos rhai o fanteision ac anfanteision arwyddo cytundebau ar y cyd a chytundebau unigol - nid yw'r naill na'r llall o reidrwydd y dewis gorau. Tra bod arwyddo tenantiaeth ar y cyd yn golygu bod unigolion yn rhannu'r cyfrifoldeb am dalu'r rhent yn llawn am yr eiddo, yn ogystal â thalu unrhyw gostau allan o'r blaendal, mae hefyd yn golygu y gallwch chi reoli pwy rydych chi'n byw gyda nhw os oes un o'ch cyd-letywyr yn gadael. Os ydych chi'n arwyddo cytundeb unigol, mae'n bosib na fyddwch chi'n gallu rheoli pwy sy'n dod yn lle'r cyd-letywr sydd wedi gadael.***Esboniwch y sleid nesaf:*** *Gwarantwr yw rhywun y gall eich landlord fynd ar ei ôl os nad ydych chi'n talu eich rhent.*
* *Os yw eich cytundeb yn gofyn am warantwr, peidiwch â'i arwyddo cyn i'ch gwarantwr weld y cytundeb a'r ffurflen gwarantwr, a chytuno i'w harwyddo.*
* *Mae hyn yn arbennig o bwysig pan fyddwch chi'n arwyddo cytundeb ar y cyd. Os nad ydych chi'n sicrhau bod cyfrifoldeb eich gwarantwr yn gyfyngedig, mae'n bosib y byddant mewn sefyllfa o orfod talu cyfran eich cyd-letywyr o'r rhent ac unrhyw gostau trwsio, yn ogystal â'ch cyfran chi.*
* *Felly gwnewch yn sicr eich bod yn gofyn bod y ffurflen gwarantwr yn cyfyngu eu cyfrifoldeb i'ch rhent chi ac unrhyw gostau eraill sy'n perthyn i chi. Gallwch weld sampl o* ***“Ffurflen Gwarantwr”*** *ar wefan Barod i Rentu, sy'n dangos sut gellir gwneud hyn.*
 | Sleid: Arwyddo CytundebSleid: Beth mae arwyddo cytundeb yn ei olygu?Sleid: Cytundebau ar y cydSleid: Cytundebau Ar y cyd vs UnigolSleid: Gwarantwyr |
| 2 munud | **Ffilm: Arwyddo cytundeb****Esboniwch:***Buasem yn argymell yn gryf eich bod yn cael eich cytundeb wedi'i wirio gan eich UM neu wasanaeth cynghori lleol. Serch hynny, efallai nad yw hyn bob amser yn bosib, ac mae'n ddefnyddiol gwybod beth i chwilio amdano mewn cytundeb - beth ddylai fod yno a beth ddylai ddim bod yno. Mae hefyd yn hanfodol bwysig eich bod yn ei ddarllen yn drylwyr, fel y byddwch yn gwybod beth yw eich cyfrifoldeb chi a beth yw cyfrifoldeb y landlord.**Rydyn ni'n mynd i wylio ffilm fer am arwyddo cytundeb. Gwyliwch yn ofalus, gan y byddwch angen yr wybodaeth hon ar gyfer y gweithgaredd nesaf.***Dangoswch y ffilm: Arwyddo Cytundeb** | Ffilm: Arwyddo cytundeb |
| 10 munud | **Gweithgaredd: Eu Cyfrifoldeb Nhw neu Fi?**Gofynnwch iddyn nhw sefyll yng nghanol yr ystafell. Gofynnwch iddyn nhw symud i un pen o'r ystafell os ydyn nhw'n credu mai cyfrifoldeb y landlord neu'r asiant gosod eiddo yw'r dasg rydych chi'n mynd i'w disgrifio, ac i'r pen arall os ydynt o'r farn mai cyfrifoldeb y tenant ydyw, neu rywle yn y canol os nad ydynt yn sicr.Darllenwch y cyfrifoldebau canlynol fesul un, gan roi amser i'r myfyrwyr symud o amgylch yr ystafell. Ar ôl pob cyfrifoldeb, gofynnwch i'r myfyrwyr ddweud pam y bu iddynt ateb fel y gwnaethant. Lle mae anghytuno, gofynnwch i fyfyrwyr sydd â gwahanol farn i rannu eu rhesymeg, ac yna egluro pwy fyddai'n gyfrifol mewn gwahanol sefyllfaoedd. Lle mae myfyrwyr wedi ateb yn gywir, amlinellwch pam mai dyma yw'r achos.* Pwy sy'n gyfrifol am drwsio'r boiler?

*Ateb: Y Landlord. Mae'r landlord yn gyfrifol am drwsio adeiladwaith a thu allan yr adeilad, gan gynnwys cyfarpar gwresogi a dŵr poeth, a hynny o fewn amser rhesymol.* * Pwy sy'n gyfrifol am osod batris newydd mewn larymau mwg?

*Ateb: Y Tenant. Mae'r tenant yn gyfrifol am ofalu am yr eiddo o ddydd i ddydd.** Pwy sy'n gyfrifol am gael gwared â llwydni?

*Ateb: Mae'n dibynnu ar beth sy'n achosi'r llwydni. Mae'r tenant yn gyfrifol am gymryd camau rhesymol i leihau ager rhag casglu, a all arwain at lwydni, megis gwyntyllu ystafelloedd a throi'r gwres ymlaen. Serch hynny, mewn achosion ble mae'r llwydni'n deillio o ddifrod i'r adeilad, megis cafn bargod wedi torri, cyfrifoldeb y landlord yw ei drwsio.***Gwir neu Gelwydd**Gan ddefnyddio'r un ffurf â'r uchod, ond gydag un pen yr ystafell yn cynrychioli "Gwir" 'ar llall yn "Gelwydd", gofynnwch i'r myfyrwyr benderfynu a yw'r datganiadau canlynol yn wir neu'n gelwydd. Unwaith eto, gofynnwch pam bod y myfyrwyr wedi dewis eu hateb ac eglurwch y rheswm am unrhyw anghytuno.* Gall y landlord eich taflu allan o'r tŷ am gynnal parti enfawr

*Ateb: Mewn rhai achosion, gallant. Mae'n bosib y gall landlord ofyn i chi adael cyn diwedd Tenantiaeth Fyrddaliol Sicr (TFS) os gallan nhw brofi mewn llys eich bod chi wedi gweithredu'n groes i'ch cytundeb drwy beri niwsans i eraill. Os ydych chi wedi aros ar ôl diwedd eich cytundeb cyfnod gosod, yna gall landlord eich taflu allan yn haws, ond maent yn dal i fod angen gorchymyn llys.* * Gall landlord ofyn i chi beidio ag yfed alcohol yn yr eiddo

*Ateb: Celwydd. Mae gennych chi'n hyn a elwir yn hawl i 'fwynhad tawel' o'r eiddo os oes gennych chi Denantiaeth Fyrddaliol Sicr. Golyga hyn, hyd yn oed os oes telerau fel y rhain wedi'u cynnwys yn eich cytundeb tenantiaeth, gellid dadlau nad oes modd eu gorfodi gan y byddai hynny'n tanseilio eich hawl sylfaenol i fyw'n rhydd yn yr eiddo. Gall hyn fod yn wahanol os ydych chi'n byw gyda'ch landlord.** Mae gan y landlord hawl i gael mynediad i'ch cartref ar unrhyw bryd

*Ateb: Celwydd. Rhaid i'r landlord roi 24 awr o rybudd i chi cyn ymweld â'r eiddo neu anfon contractwyr i mewn, ac eithrio mewn achosion brys.* | Sleid: Eu cyfrifoldeb nhw neu fi? |
| 15 munud | **Gweithgaredd: Helfa Cytundebau**Dosbarthwch gopïau o'r cytundeb ar gyfer y Tŷ Gwyrdd**Esboniwch y sleid nesaf**Dyma enghraifft o gytundeb TFS, tebyg i'r hyn y bydd gofyn i chi ei arwyddo, er ei bod yn bosib y byddwch yn derbyn dogfen llawer fanylach. * Mae'r ychydig dudalennau cyntaf (tudalennau 1-3) yn cynnwys manylion penodol y cytundeb hwn, gan gynnwys pwy yw'r tenantiaid, a faint fydd y rhent a'r blaendal
* Mae tudalennau 4-5 yn disgrifio oblygiadau'r tenant
* Mae tudalen 6 yn disgrifio oblygiadau'r landlord Yn aml, bydd y rhan hon yn llawer byrrach nag oblygiadau'r tenant, ond mae'n bwysig cofio bod oblygiadau'r landlord yn dal i fod yn berthnasol, hyd yn oed os nad ydynt yn y cytundeb

Mae tudalen 7 yn disgrifio'r sail sydd gan y landlord ar gyfer meddiannu'r eiddo neu gael gwared â'r tenantiaid.Trefnwch y myfyrwyr fesul grwpiau o 3-5 a gofynnwch iddynt ganfod gofod yn yr ystafell. Rhowch wybod iddynt fod ganddynt gyfres o bethau i gael hyd iddynt yn y cytundeb sydd o'u blaen, ac mai'r amcan yw gwneud hynny mor gyflym â phosib, a dod â'r canlyniadau atoch chi. Esboniwch y byddwch yn rhoi darn o bapur i bob grŵp gyda phump o gyfarwyddiadau ar gyfer beth i chwilio amdano. Unwaith y byddant wedi cwblhau'r dudalen, rhaid iddynt ddod â hi i chi er mwyn cael y cyfarwyddiadau nesaf, hyd nes byddan nhw wedi cwblhau'r daflen gyfarwyddiadau olaf. Atgoffwch nhw fod oblygiadau'r landlord yn dal i fod mewn grym, hyd yn oed os na chyfeirir atynt yn y cytundeb, er ei bod yn ddefnyddiol eu cynnwys.Dangoswch y sleid sy'n cynnwys cliwiau, ynghyd â chrynodeb o oblygiadau'r landlord. Anogwch nhw i'w defnyddio i'w helpu. Dechreuwch y gêm drwy ofyn i gynrychiolydd o bob grŵp i ddod atoch i dderbyn y cyfarwyddiadau cyntaf. Unwaith bydd y gêm wedi dechrau, gwiriwch fod yr atebion mae pob grŵp yn eu cyflwyno'n gywir, ac os ydyn nhw, rhowch y daflen gyfarwyddiadau nesaf iddynt. Dosbarthwch y taflenni cyfarwyddiadau yn y drefn ganlynol:* **3 pheth i'w hychwanegu:** darnau o wybodaeth sydd ar goll; pethau maen nhw am eu hychwanegu i'r cytundeb
* **3 pheth i'w hepgor:** telerau sydd yn eu barn nhw'n annheg neu'n afresymol; pethau maen nhw am gael gwared ohonynt neu eu newid. Telerau annheg yw rhai sy'n creu anghydbwysedd sylweddol o ran hawliau a chyfrifoldebau er niwed i'r sawl sy'n rhentu, ac sy'n "mynd yn groes i ofynion tegwch".
* **3 pheth i'w gweld:** dogfennau eraill maen nhw am eu gweld neu bethau maen nhw eisiau eu gwneud cyn arwyddo'r cytundeb

Os yw atebion un o'r grwpiau'n anghywir, anfonwch nhw'n ôl i'r grŵp i gael hyd i'r eitem gywir. Y grŵp buddugol yw'r un cyntaf i'ch cyflwyno â'r daflen gyfarwyddiadau olaf gyda'r atebion cywir. Unwaith y bydd y grwpiau i gyd wedi cwblhau'r gêm, gallwch eu tywys drwy'r sleidiau sy'n cynnwys yr atebion. Gofynnwch i'r grwpiau godi eu dwylo os bu iddynt ganfod unrhyw eitem, a dylech ddwyn sylw at unrhyw beth na sylwodd unrhyw un o'r grwpiau arno. Defnyddiwch enghraifft o **“Gytundeb wedi'i Anodi”** i ddarparu manylion pellach ynglŷn ag unrhyw dermau neu delerau penodol a godwyd.**Dylai pethau i'w hychwanegu gynnwys:*** Enw a chyfeiriad y landlord
* Enw'r cynllun gwarchod blaendal a'r telerau ar gyfer dal arian yn ôl ar ddiwedd y cytundeb
* Pryd dylid talu'r rhent, a sut dylid ei dalu
* Telerau'n datgan mai cyfrifoldeb y landlord yw trwsio cyfarpar a dodrefn
* Unrhyw fanylion o welliannau neu waith trwsio sydd wedi cael eu cytuno

**Dylai pethau i'w hepgor gynnwys:****7.8: "Ni ddylai'r Tenant gadw sŵn ar ôl 11pm":** Awgrymwch y byddai amod sy'n dweud na ddylai tenantiaid wneud unrhyw beth y gellid ei ystyried yn rhesymol i fod yn niwsans, yn deg**7.13: "Bydd y Tenant yn gyfrifol am y £100 cyntaf o gost unrhyw waith trwsio":** Dylid herio hyn, oherwydd bod gan y landlord gyfrifoldeb statudol i drwsio pethau yn yr eiddo**7.18: "Rhaid i'r Tenant roi mynediad yn syth i'r Landlord (neu unrhyw un sy'n gweithredu ar ran y Landlord) i'r eiddo ar unrhyw amser rhesymol o'r diwrnod":** Oni fydd yn achos brys, mae gennych chi hawl i rybudd ysgrifenedig o 24 awr**7.19: "Rhaid i'r Tenant dychwelyd yr eiddo ac unrhyw eitemau sy'n perthyn i'r Landlord yn yr un cyflwr ag yr oeddynt ar ddechrau'r denantiaeth":** Mae traul deg yn dderbyniol, felly ni ddylid cosbi tenantiaid am ddifrod sy'n gymesur â thraul deg o ddydd i ddydd**7.20: "Rhaid i'r Tenant dalu am gael yr eiddo wedi'i lanhau'n broffesiynol ar ddiwedd y denantiaeth":** Mae'n werth herio hyn - ydy'r eiddo'n cael ei lanhau'n broffesiynol cyn i chi symud i mewn?Esboniwch os yw un o'r telerau'n 'annheg' gall fod yn amhosib ei orfodi drwy'r llysoedd, er ei bod yn well cael gwared â thelerau o'r fath yn gynnar os ydynt yn peri unrhyw bryder.**Dylai pethau i'w gweld gynnwys:*** Tystysgrif Perfformiad Ynni
* Dim Tystysgrif Diogelwch Nwy

Lle bo'n berthnasol* Trwydded Tai Amlfeddiannaeth
* Ffurflen Gwarantwr: Gwnewch yn sicr fod cyfrifoldeb gwarantwr yn gyfyngedig i gyfran y tenant unigol o'r rhent

*Pan fyddwch yn trosglwyddo eich blaendal, dylech gael derbynneb, yn ogystal â chadarnhad ei fod wedi'i warchod, o fewn 30 diwrnod. Dylech gael rhestr eiddo pan fyddwch yn symud i mewn; dylech wirio'r rhestr i sicrhau ei bod yn gywir cyn ei harwyddo. Os nad ydych chi'n cael un, dylech lunio un eich hun, gan dynnu lluniau wedi'u dyddio i dynnu sylw at unrhyw broblemau sy'n perthyn i'r eiddo.*Rhowch wybod i'r myfyrwyr ynglŷn â'r **“Rhestr-wirio Cytundebau”** a *‘***Bod yn glir ar ffioedd a thrwyddedu*’*** ar wefan Barod i Rentu, fydd o gymorth iddynt sicrhau nad ydynt yn methu unrhyw beth. | Copïau o'r cytundeb ar gyfer y Tŷ Gwyrdd (o leiaf 1 rhwng 3)Sleid: Cytundebau: Beth sydd ynddyn nhwSleid: CliwiauTaflenni Cyfarwydd-iadau ar gyfer yr Helfa Cytundebau (3 i bob grŵp)Sleid: Pethau i'w hychwaneguSleid: Pethau i'w hepgorSleid: Pethau i'w gweld |
| **Crynodeb** |
| 3 munud | **Gweithgaredd: Llinell sbectrwm**Ailadroddwch y gweithgaredd cyntaf, y tro hwn gofynnwch iddynt ba mor hyderus maen nhw'n teimlo ynglŷn â rhentu ar ôl cymryd rhan yn yr hyfforddiant. Gofynnwch i bobl sy'n sefyll mewn safle gwahanol ar y llinell, o gymharu â dechrau'r gweithdy, i esbonio pam eu bod yn teimlo'n fwy neu'n llai hyderus.Diolchwch iddynt am eu hadborth a gofynnwch iddyn nhw eistedd. | Sleid: Llinell sbectrwm |
| 2 munud | **Crynhoi ac atgyfeirio**Diolchwch i bawb am gymryd rhan.Rhowch wybod iddynt fod yr adnoddau maen nhw wedi eu defnyddio heddiw, ynghyd â llawer mwy o gyngor, ar gael ar wefan 'Barod i Rentu' y gallant eu cyrchu unrhyw bryd.**[Gallwch gynnwys unrhyw ganllawiau neu gymorth y gall eich UM eu darparu]**Atgoffwch nhw ynglŷn â'r gweithdai eraill mae Barod i Rentu'n eu cynnal, a'r gwahanol ffyrdd y gallan nhw gymryd rhan mewn trefnu ar y cyd, drwy grŵp hawliau rhentwyr neu undeb tenantiaid lleol, neu drwy drefnu gyda thenantiaid eraill yn eich UM. | Sleid: Beth nesaf? |